Diari Oficial de la Generalitat Valenciana


Sumari del DOGV 5821, del 05-08-2008 (2008/9689)

RESOLUCIÓ de 28 de juliol de 2008, de la consellera d'Agricultura, Pesca i Alimentació, per la qual es convoquen, per a l'exercici 2008, les quanties globals màximes d'ajudes per al foment del servici d'assitència a la gestió d'explotacions afectes al cultiu en comú a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5821

Data del DOGV
:   05-08-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/9689


Data del document
:   28-07-2008

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * ajuda pública
    * ajuda a l'agricultura
    * superfície d'explotació
    * agrupació d'explotacions
    * suport econòmic

RESOLUCIÓ de 28 de juliol de 2008, de la consellera d'Agricultura, Pesca i Alimentació, per la qual es convoquen, per a l'exercici 2008, les quanties globals màximes d'ajudes per al foment del servici d'assitència a la gestió d'explotacions afectes al cultiu en comú a la Comunitat Valenciana. [2008/9689]  
A fi de fomentar el cultiu i l'explotació en comú de les explotacions agràries a la Comunitat Valenciana, s'ha publicat l'Orde de 22 de juliol de 2008, per la qual s'establixen les bases reguladores d'un règim d'ajudes per al foment del servici d'assitència a la gestió d'explotacions afectes al cultiu en comú a la Comunitat Valenciana.  
S'expressa en disposició transitòria el termini d'admissió de sol·licituds s'establiran per a l'any 2008 en la convocatòria corresponent.  
Així mateix, en l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigix la publicació de la línia o les línies pressupostàries que les financen i l'import global màxim que s'hi destina. Estos aspectes depenen de la llei anual de pressupostos, en estos moments la Llei 15/2007, de 27 de desembre, de la Generalitat Valenciana, de Pressupostos per a l'exercici 2008.  
Per això, vista la proposta de la directora general de Producció Agrària, en l'exercici de les funcions que tinc atribuïdes, resolc:  
Primer  
1. Convocar les ajudes establides per a 2008 i regulada en l'Orde de 22 de juliol de 2008, per la qual s'establixen les bases reguladores d'un règim d'ajudes per al foment del servici d'assitència a la gestió d'explotacions afectes al cultiu en comú a la Comunitat Valenciana.  
2. Establir en 1.320.000 d'euros l'import global màxim de les ajudes concedides en esta convocatòria.  
El pagament es farà a càrrec de l'aplicació pressupostària 59.39.82.7085, programa 714.20, "Foment i garantia agrària", línia T4719, capítol 4.  
El termini de presentació de sol·licituds serà de 15 dies naturals comptadors des de la data de la publicació d'esta resolució en el Diari Oficial de la Comunitat Valenciana.  
D'acord amb l'article 7 del Decret 147/2007, de 7 de setembre, del Consell, les ajudes regulades i convocades per esta orde complixen les disposicions del Reglament (CE) núm. 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat a les ajudes de minimis (DOUE L 379/5, de 28 de desembre de 2006), i estan, per tant, exemptes de l'obligació de notificació prèvia a la Comissió Europea per no reunir tots els requisits establits en l'article 87.1 del Tractat CE, ja que s'acullen al reglament esmentat i ser compatibles amb la normativa de la Unió Europea sobre política de la competència. Este règim d'ajudes complix les disposicions del Reglament (CE) 1998/2006, de la Comissió, de 15 de desembre, relatiu a l'aplicació dels articles 87 i 88 del Tractat a les ajudes de minimis.  
Segon  
El règim de recursos que procedix és el recurs de reposició, que es pot interposar en el termini d'un mes davant de la consellera, de conformitat amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o directament un recurs contenciós administratiu en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb les disposicions dels articles 10 i 46 de la Llei de Jurisdicció Contenciosa Administrativa.  
València, 28 de juliol de 2008.- La consellera d'Agricultura, Pesca i Alimentació: Maritina Hernández Miñana.